બફેટને ઘણીવાર “ઓરેકલ ઓફ ઓમાહા” અથવા “સેગ ઓફ ઓમાહા” કહેવામાં આવે છે અને તેઓ મુલ્યઆધારિત રોકાણને વળગી રહેવાની વૃતિ અને અઢળક સંપત્તિ હોવા છતાં તેમની વ્યક્તિગત કરકસરવૃતિને કારણે જાણીતા છે. બફેટ જાણીતા દાનેશ્વરી પણ છે અને તેમણે ગેટ્સ ફાઉન્ડેશનને તેમની સંપત્તિના ૮૫ ટકા દાનમાં આપવાનું વચન આપ્યું છે. અને તેઓ ગ્રિનેલ્લ કોલેજના બોર્ડ ઓફ ટ્રસ્ટીઝના એક સભ્ય તરીકે પણ સેવા આપે છે. જુન ૨૦૦૬માં બફેટે આશરે ૧૦ મિલિયન બર્કશાયર હેથવે શ્રેણી બીના શેર બિલ એન્ડ મલિન્ડા ગેટ્સ ફાઉન્ડેશનને આપી દીધા અને તેને પગલે તે ઇતિહાસનું સૌથી મોટું દાન અને બફેટ ફિલાન્થ્રોકેપિટાલિઝમ ક્રાંતિના એક અગ્રણી બની ગયા. ૨૦૦૭માં, તેમને ટાઈમ્સના વિશ્વના ૧૦૦ સૌથી પ્રભાવશાળી વ્યક્તિ તરીકે સ્થાન આપવામાં આવ્યું હતું.